Joanna Scanlan

Actores a sgriptiwr Cymreig yw Joanna Scanlan (ganwyd 27 Hydref 1961). Mae hi'n fwyaf adnabyddus am ei rhannau mewn nifer o gyfresi comedi Prydeinig fel The Thick of It,BBC Comedy Blog: The Thick of It's Joanna Scanlan on playing Terri Getting On, Puppy Love, No Offence a Bridget Jones's Baby.FT.com: Joanna Scanlan, one of Britain's great comic actors

 Bywyd cynnar 
Ganwyd Scanlan yn West Kirby, Cilgwri. Yn ferch i westywyr, symudodd i Gymru gyda'i rhieni yn dair oed, lle yn ddiweddarach prynodd ei rhieni westy Castell Rhuthun pan oedd yn 13. Mae ei mam yn Gymraes a thyfodd Scanlan i fyny yng Nghymru.

Aeth hi i ysgol Brigidine Convent and Howell's yn Sir Ddinbych, ac hefyd Ysgol New Hall yn Essex. Mae hi'n ystyried ei hun yn Gymraes oherwydd ei magwraeth yng Nghymru.

Yna, ymunodd a Footlights Caergrawnt, lle daeth yn ffrindiau gyda Tilda Swinton.

 Gyrfa 

 Gyrfa gynnar 
Ar ôl graddio, ymunodd Scanlan a staff academaidd Coleg Polytechnig Caerlŷr gan ddarlithio mewn drama am bum mlynedd, cyn cymryd rôl debyg yng Nghyngor Celfyddydau Prydain Fawr am dair blynedd.

Ar ôl i Gyngor Celfyddydau Prydain Fawr chwalu yn 1994, yn 34 oed penderfynodd Scanlan roi cynnig ar actio yn broffesiynol, ac o fewn dim enillodd rhan fel nyrs yn Peak Practice ar ITV1. Daeth hyn yn dipyn o thema yn ei gyrfa cynnar, gan iddi chwarae bydwraig yn The Other Boleyn Girl gyda Natalie Portman a Scarlett Johansson, cyn chwarae nyrs unwaith eto ochr yn ochr â meddyg Ade Edmondson yn Doctors and Nurses ac yn ddiweddarach, Dr Diana Dibbs yn Doc Martin gyda Martin Clunes.

 Getting On 
Cyd-ysgrifennodd y gyfres deledu Getting On gyda Jo Brand a Vicki Pepperdine gyda'r dair yn actio yn y rhaglen hefyd. Derbyniodd y gyfres gyntaf ganmoliaeth uchel gan feirniaid teledu yn y DU, gyda chanmoliaeth i berfformiadau yr actorion, ac am y portread realistig o ysbyty'rgwasanaeth iechyd.

Enwebwyd y tri awdur ar gyfer y Gwobr y Gymdeithas Deledu Frenhinol yn 2009 am yr Ysgrifennu Gorau mewn Comedi.

Enwebwyd Scanlan a Brand ar gyfer Gwobr BAFTA yn 2010 am y Perfformiad Benywaidd Gorau mewn Rhan Gomedi.

Mae Scanlan yn Gymraes ac fe ddysgodd hi Gymraeg yn ystod cyfres S4C, Iaith ar Daith.

 Detholiad o'i gwaith 

 Ffilm 
 Blwyddyn TeitlRhan 2003 Girl with a Pearl Earring Tanneke 2005 A Little Trip to Heaven Josie 2005 Kinky Boots Trish 2006 Notes on a Scandal Sue Hodge 2007 Stardust Mormo 2007 Grow Your Own Barbara 2008The Other Boleyn Girl  Bydwraig Mary 2009 In The Loop Roz 2011 Hot Hot Hot Mary-Ann 2013 The Invisible Woman Catherine Dickens2014Get SantaRuth 2014 Testament of Youth Modryb Belle2015The Bad Education MovieSusan Poulter 2016 How to Talk to Girls at Parties Ffilmio 2016 Bridget Jones' BabyCathy

 Teledu 
 Blwyddyn TeitlRhan 1997 Jane Eyre Bessie 2000 SpacedTina 2000 Coming SoonClaudia2001My FamilyCynorthwy-ydd Deintyddol2001Fun at the Funeral ParlourMrs Marion Boubes 2005-2012 The Thick of It Terri Coverley 2009 Home Time Mrs Pitman 2009-2012 Getting On Chwaer Den Flixster 2011 Doc Martin Dr Diana Dibbs 2012 Stella Nancy 2013 Heading Out Toria 2013-14 Big School Mrs Janine Klebb 2013 Death Comes To Pemberley Mrs Reynolds 2014 Puppy Love Nana V 2014The Killings of Copenhagen Clara Trout 2014 Rev.Jill Mallory 2014 Mapp and LuciaUrsula "Ursy" Pillson 2015— No OffenceDI Vivienne Deering  2015 Fungus the BogeymanMildrew

 Cyfeiriadau 

 Dolenni allanol 


Categori:Genedigaethau 1961
Categori:Actorion teledu o Loegr
Categori:Actorion ffilm o Loegr
Categori:Merched yr 20fed ganrif
Categori:Merched yr 21ain ganrif